weboldal, Platform, EcoHouse, token ökoszisztéma, litepaper
Amióta publikáltuk a white paper utóbbi verzióját, sok minden történt és talán el sem fér minden egy bejegyzésben. Ami biztos az, hogy gőzerővel megy a fejlesztés előre, miközben bővült a csapatunk, készülnek a prototípusok és demók (MVP). Röviden, mindent megteszünk azért, hogy a projektünkből már most a legtöbb kézzelfogható példát be tudjuk mutatni.
Tömören összefoglalva az alábbi főbb stratégiai lépések, módosítások történtek:
2018 áprilisában a KICKICO minden előzetes bejelentés nélkül törölte a kampányunkat. Őszintén megvallva mi sem értjük, de ez arra motivált minket, hogy saját oldalt építsünk az ICO kampánynak, amelyet itt találsz: envienta.com
Mivel elég sokan “házépítő ICO”-nak láttak minket, ami egy téves kép, áthelyeztük a fókuszt a fizikai infrastruktúra építéséről a jó skálázhatóságot jelentő ENVIENTA Platform fejlesztésre. Ez természetesen nem azt jelenti, hogy nem lesznek általunk épített házak (sőt, erről szól az EcoHouse divíziónk), hanem inkább azt, hogy a házakon túl egyéb más technológiák nyílt forrása is elérhető lesz letölthető tervek formájában.
Ebből következően a token ökoszisztémát is teljes mértékben át kellett dolgoznunk, hiszen a 14 különálló felhasználási modell (angol: use case) egy újfajta megoldást követelt:
Az új megközelítésnek hála sokkal jobban meg tudtuk határozni a jövőben az ENV tokeneket használó célcsoportot: a token célja már nem a Kanári-szigeteken eltöltött nyaralás vagy képzés számlájának kiegyenlítésére szolgál majd, hiszen az új modellben megjelennek a makerek, és olyan projektek, amelyek a platformon keresztül kapcsolódnak majd be az ökoszisztémába. A későbbiek során ide csatlakoznak majd a befektetők, gyártók, forgalmazók, vásárlók, makerspacek és oktatási központok is. Projektünk így a végtelenségig skálázhatóvá válik.
Kiegészítésként még készítettünk egy lite paper dokumentumot is, amely röviden 1 oldalon összefoglalja a projektünk lényegét. A weboldalon ez is elérhető.
A white paper 7.0-ás verzióját itt találod: http://envienta.com/downloads/envienta_white_paper.pdf
Amennyiben követni szeretnéd az ENVIENTA projektet gyere és csatlakozz a Telegram csatornánkhoz (angol nyelven): http://t.me/envienta
lite paperMVPtoken ökoszisztématrend magazinwhite paper